منٹو (2018ء فلم)

**منٹو** 2018ء میں جاری ہونے والی بھارتی سوانحی ڈراما فلم ہے جس کی مصنفہ اور ہدایت کارہ نندتا داس ہیں۔ فلم میں نواز الدین صدیقی، سعادت حسن منٹو کا کردار نبھا رہے ہیں، جو بیسویں صدی کے انتہائی مشہور ہندوستانی افسانہ نگار تھے۔ طاہر راج 1940ء کی دہائی کے اداکار شیام چڈا کا کردار نبھا رہے ہیں۔ شیام چڈا منٹو کے اچھے دوست تھے اور ان کی لکھی کہانیوں سے متاثر تھے۔ جبکہ راسیکا ڈگل منٹو کی بیوی صفیہ کا کردار نبھا رہی ہیں۔ فلم منٹو کی کہانی 1940ء کی دہائی پر مبنی ہے جب تقسیم ہند ہوا تھا۔

فلم کا پوسٹر 2017ء کان فلم فیسٹیول کے دوران منظر عام پر آیا۔ نندتا داس نے ایک شارٹ فلم ہدایت کی جس کا عنوان **ان ڈیفنس آف فریڈم** تھا۔ اس فلم کا مرکزی کردار بھی نواز الدین صدیقی نے نبھایا تھا۔ یہ فلم 23 مارچ، 2017ء کو یوٹیوب پر جاری ہوئی۔

منٹو کا پریمیئر 2018ء کان فلم فیسٹیول کے دوران ہوا جبکہ 21 ستمبر، 2018ء کو یہ فلم بھارتی سنیما گھروں میں منظر عام پر آئی۔ اس فلم کے پروڈیوسر **ایچ پی اسٹوڈیو**، **فلم اسٹوک** اور **ویاکوم 18 موشن پکچرز** ہیں۔

## کردار
* نواز الدین صدیقی بطور سعادت حسن منٹو
* راسیکا ڈگل بطور صفیہ
* طاہر راج بطور شیام چڈا
* فرینا وزیر بطور نرگس دت
* جاوید اختر بطور عابد علی عابد
* چندن رائے بطور احمد ندیم قاسمی
* ونود ناگپال بطور بشن سنگھ
* رشی کپور بطور فلم پروڈیوسر
* انعام الحق بطور حامد
* رنویر شورے بطور عشر سنگھ
* راج شری دیش پانڈے بطور عصمت چغتائی
* ایلا ارن بطور جدن بائی
* دیویا دتا بطور کلونت کور
* پریش راول بطور پمپ
* ٹلوٹاما شومے بطور پروسیٹیوٹ
* ششانک اروڑا بطور شاد امرتسری
* گرداس مان بطور سراج الدین
* دانش حسین بطور اسد زیدی
* بھنو ادے بطور اشوک کمار

## تیاری
### پس منظر
تقسیم ہند سے قبل سعادت حسن منٹو کی کہانیوں نے ان کی پہچان کروائی۔ انھوں نے اپنی زندگی کے آخری سال اپنے لکھنے کے حقوق کے دفاع کرنے میں لگا دیے۔ آج بھی بڑے بڑے افسانہ نگار ان کی تصانیف کو بہت پسند کرتے ہیں۔

### کاسٹنگ
نومبر 2015ء میں، نندتا داس نے اداکار عرفان خان کو منٹو کا کردار آفر کیا۔ نندتا نے کہا کہ "منٹو کا کردار عرفان پر اچھا لگے گا۔ وہ اردو بھی اچھی بولتا ہے اور کسی حد تک منٹو کی طرح دکھتا ہے۔ وہ ایک اچھا اداکار ہے، وہ منٹو سے بہت متاثر ہے"

مئی 2016ء کو کان فلم فیسٹیول کے دوران نندتا داس نے اعلان کیا کہ نواز الدین صدیقی ان کی فلم میں منٹو کا مرکزی کردار نبھائیں گے۔

فلم کی ہدایتکارہ نندتا داس کے مطابق رشی کپور اور جاوید اختر نے اس فلم میں کام کرنے کے لیے کوئی معاوضہ نہیں لیا جبکہ نواز الدین صدیقی صرف 1 روپیہ کے عوض اس فلم میں اپنی اداکاری کا جلوہ دکھائیں گے۔

### فلم سازی
فلم کی شوٹنگ 41 دن تک چلی اور بل آخر جولائی 2017ء میں ختم ہوئی۔
فلم کی ٹیم، شوٹنگ لاہور، پاکستان میں کروانا چاہتی تھی مگر پاک بھارت کشیدہ تعلقات کی وجہ سے ان کو اجازت نہیں ملی۔ بعد ازاں بھارتی شہر احمد آباد کو فلم میں لاہور دکھایا گیا۔

## ریلیز
فلم کا ٹیزر 12 مئی، 2018ء کو جاری ہوا۔ فلم ٹریلر 14 اگست، 2018ء کو جاری ہوا۔ یہ فلم 21 ستمبر، 2018ء کو بھارتی سنیما گھروں میں منظر عام پر آئی۔ جبکہ کان فلم فیسٹیول 2018ء کے دوران اس کا پریمیئر ہو چکا ہے۔

## گانے
فلم کا میوزک سنیہا کھانولکر نے کمپوز کیا جبکہ گانے میراجی، فیض احمد فیض، رفتار، سعادت حسن منٹو نے لکھے۔ فلم کا پہلا گانا ”نگری نگری“ کے نام سے 31 اگست 2018ء کو منظر عام پر آیا جسے شنکر مہادیون نے گایا تھا۔

## حوالہ جات

## بیرونی روابط
* 
*

زمرہ:2010ء کی دہائی کی سوانحی فلمیں
زمرہ:2010ء کی دہائی کی ہندی زبان کی فلمیں
زمرہ:اردو زبان کی فلمیں
زمرہ:بھارتی جرم فلمیں
زمرہ:بھارتی سوانحی فلمیں
زمرہ:بھارتی فلمیں
زمرہ:حقیقی واقعات پر مبنی فلمیں
زمرہ:سعادت حسن منٹو
زمرہ:لاہور میں فلم سیٹ
زمرہ:مصنفین کے بارے میں فلمیں
زمرہ:1940ء کی دہائی میں سیٹ فلمیں
زمرہ:بالی وڈ کے بارے میں فلمیں
زمرہ:2018ء کی ڈراما فلمیں
زمرہ:ممبئی میں عکس بند فلمیں
زمرہ:ممبئی میں ہونے والے واقعات پر فلمیں
زمرہ:فیض احمد فیض
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:بھارتی سوانحی ڈراما فلمیں
زمرہ:2010ء کی دہائی کی اردو زبان کی فلمیں
زمرہ:حقیقی واقعات پر مبنی ڈراما فلمیں
زمرہ:1946ء میں سیٹ فلمیں
زمرہ:1948ء میں سیٹ فلمیں
زمرہ:1950ء کی دہائی میں سیٹ فلمیں
زمرہ:حقیقی واقعات پر مبنی بھارتی فلمیں
زمرہ:سنیہا کھانوالکر کی مرتب کردہ موسیقی پر مشتمل فلمیں
زمرہ:ویاکوم18 اسٹوڈیوز فلمیں
زمرہ:تقسیم ہند میں سیٹ فلمیں
زمرہ:2010ء کی دہائی کی بھارتی فلمیں
زمرہ:اردو زبان کی بھارتی فلمیں
زمرہ:ہندی زبان کی فلمیں
زمرہ:سوانحی فلمیں